
Tiekėjams                                                                                       		   2025-08-26
Teikiama CVP IS priemonėmis

DĖL PIRKIMO SĄLYGŲ PAAIŠKINIMO/PATIKSLINIMO 

Perkantysis subjektas Akcinė bendrovė „KN Energies“ vykdo pirkimą „(11084) Mobili autocisternų pakrovimo ir iškrovimo krovos stotelė su apskaitos mazgu“ (CVP IS ID 4161706) (toliau – Pirkimas). 

1) Nepaisant to, kad CVP IS susirašinėjimo priemonėmis gauti tiekėjų  prašymai yra pateikti praleidžiant pirkimo dokumentuose klausimams pateikti nustatytą terminą, nuspręsta prašymus išnagrinėti, kadangi perkančiojo subjekto paaiškinimas/patikslinimas tiekėjams yra aktualus rengiant ir teikiant pasiūlymą. 

Atsakome į tiekėjų prašymus paaiškinti/patikslinti pirkimo sąlygas:
	Nr.
	Klausimas*
	Atsakymas

	1.
	Ar tikrai visiems komponentams taikomas šis reikalavimaspagal TS Priedas Nr. 1 - (5 eil. nr.) - "Stotelė (ir jos komponentams) turi būti tinkama eksploatuoti esant - 29 .... + 35 C temperaturai" ? Pvz.: elektros komponentai, kurie bus montuojami į elektros skydą gali neatitikti šio reikalavimo ir bus reikalingas elektrinis šildymas. Ar stotelei elektros maitinimas bus pastovus ir neatjungiamas žiemos metu ? Tokie elementai kaip "Savaime įsitraukianti ritė" taip pat nepalaiko aplinkos temperatūros iki - 29 C.
	Taip, komponentai turi atitikti nurodytus reikalavimus. 

	2.
	Ar mobiliai krovos stotelei reikalingas MID ("komercinė apskaita") ? Jei TAIP, ar reikalinga atlikti metrologinę patikrą ir pateikti metrologinius dokumentus ?
	Komercinė apskaita netaikoma

	3.
	Ar Užsakovas kelia techninius reikalavimus stotelės valdymo sistemai ? (Technologinio proceso grandinės turi būti atskirtos avarinio stabdymo ir t.t.)
	Reikalavimai netaikomi, valdymo sistema gali būti neatskirta. 

	4.
	Ar valdymo spinta, atspari sprogimui" turi būti sumontuota prie pačio siurblio ar reikalinga suprojektuoti "nešiojamą/pastotomą" saugiu atstumu nuo siurblio ?
	Valdymo spinta komplektuojama ant krovos stotelės rėmo

	5.
	Jūsų pageidaujamas siurblio tipas "Vane", ar gali būti alternatyvus, pvz "Internal gear pump" tipo ? Nurodykite savo alternatyvą, jei turite nusimatę kitokią.
	Ieškome tokio tipo siurblio, koks nurodytas reikalavimuose

	6.
	Jūsų techninių reikalavimų lentelėje 12.1 punktas, nurodote, kad reikalinga 4" 6 metrų lanksti žarna su API mova, o 12.2 punkte minite, kad šita žarna turi būti sukomplektuota su apatinio užpylimo rankove bei parkavimo stovu. Apie kokią apatinio užpylimo rankovę čia kalbama ?
	Krovos žarna, turi būti sukomplektuota kartu su apatinio užpylimo rankove ir API jungtimi. 

	7.
	Flanšai turi būti parenkami pagal ANSI ar DIN standartą ?
	Flanšai parenkami pagal ANSI standartą. 

	8.
	 Ar tiekimo terminas 3 mėn. yra derybų objektas ?
	Ne, derybų objektu prekės komplekto pristatymo terminas nėra numatytas.

	9.
	Sukonkretinkite/detalizuokite TS faile punkto 3.3.2 reikalavimus, kaip įsivaizduojate šitą testavimą, su kokia įranga (autocisterna - rezervuaras ir pan. ?), kokiu produktu ir t.t..
Pagal taip kaip aš suprantu šitą punktą, tai čia bus labai brangus testavimas, ar tikrai to reikia?
	Funkcinis testavimas reikalingas tam, kad įsitikintume, jog krovos stotelė sukomplektuota teisingai ir visi kartu komplektuojami prietaisai bei įranga veikia teisingai, taip kaip numatyta. Kadangi komercinė apskaita nenumatyta, bandymą galima atlikti su vandeniu. 

	10.
	Prašome nukelti pasiūlymo pateikimo terminą bent iki 2025 m. rugsėjo 5 dienos, nes daugelis mūsų tiekėjų atostogauja rugpjūčio mėnesį, dėl ko negalime gauti įrangos kainų ir tiekimo terminų.
	Pirminių pasiūlymų teikimo terminas nukeliamas iki 2025-09-04 13.00


* Suinteresuoto tiekėjo prašymo paaiškinti Pirkimo dokumentus tekstas neredaguotas. 

2) Peržiūrėjus pirkimo dokumentų turinį, vadovaujantis pirkimo sąlygų nuostatomis, perkančiojo subjekto iniciatyva buvo patikslinti pirkimo dokumentai – SPS 1 priedo Techninės specifikacijos priedas Nr. 1 „Mobilios autocisternų pakrovimo ir iškrovimo krovos stotelės su apskaitos mazgu techninių parametrų atitikties lentelė“ 16 punktas papildytas 16.2.6. papunkčiu – patikslinimas pažymėtas mėlyna spalva.

Atsižvelgiant į tai, jog atliepiant tiekėjo prašymą pirminių pasiūlymų teikimo terminą sprendžiama pratęsti iki 2025-09-04 13.00 ir tiekėjai turės pakankamai laiko susipažinti su pirkimo sąlygų pakeitimais, todėl papildomai terminas nepratęsiamas.



Pirkimo komisija


image1.png




